આ બાબતે ‘સમભાવ મેટ્રો’ના પ્રતિનિધિએ આચાર્યા મીનાક્ષીબહેન જાનીની મુલાકાત લીધી હતી, જોકે ઓળખ આપી ન હતી. મયૂર અને સેજલને કાઢી મૂકવા અંગે પૂછતાં મીનાક્ષીબહેને સ્પષ્ટ કહ્યું હતું કે, “તે બંનેને હવે શાળામાં પ્રવેશ નહીં મળે.” જ્યારે પ્રિન્સિપાલને પૂછયું કે વિદ્યાર્થીને શિખવાડવાની જવાબદારી શિક્ષકની છે કે નહીં? ત્યારે તેમણે કહ્યું કે, “વર્ગદીઠ પ૦ વિદ્યાર્થી છે. અમારે કેટલા પર ધ્યાન આપવું?” પ્રિન્સિપાલે એમ પણ કહ્યું કે, “બાળકોને નવડાવ્યા વિના જ સ્કૂલે મોકલે છે.”